nvidia/miracl-vision huggingface dataset:
बीडब्ल्युएफ विश्व प्रतियोगिताएँ

बीडब्ल्युएफ विश्व प्रतियोगिताएँ (पहले आईबीएफ विश्व प्रतियोगिताएँ, अन्य नाम विश्व बैडमिंटन प्रतियोगिताएँ) एक विश्व स्तरीय बैडमिंटन प्रतियोगिता है जो विश्व बैडमिंटन संघ/बीडब्ल्युएफ के द्वारा आयोजित करायी जाती है। ग्रीष्मकालीन ओलम्पिकों के साथ-साथ ये प्रतियोगिताएँ किसी अन्य प्रतियोगिता की तुलना में खिलाड़ियों को सर्वाधिक वरीयता अंक दिलाती हैं।  विजेताओं को विश्व विजेता के खिताब से नवाजा जाता है और स्वर्ण पदक दिये जाते हैं। हालांकि इसमें कोइ पुरस्कार राशि नहीं मिलती है।  प्रतियोगिता की शुरुवात 1977 में हुई और 1983 तक हर तीसरे साल आयोजित की जाती रहीं। आईबीएफ को पहले दो प्रतियोगिताओं को आयोजित करने में मशक्क्त करनी पड़ी क्योंकि विश्व बैडमिंटन संघ भी आईबीएफ प्रतियोगिताओं के एक साल बाद ही उसी मानदण्ड के अपने विश्व स्तरीय प्रतियोगिताएँ आयोजित करवाता था। बाद में आईबीएफ का विश्व बैडमिंटन संघ में विलय हो गया। 1985 से 2005 तक यह प्रतियोगिता हर दो साल पर होने लगी। 2006 से ज्यादा खिलाड़ियों को विश्व विजेता बनने का मौका देने के लिये यह प्रतियोगिता हर साल आयोजित की जाती है। हालांकि ओलम्पिक वर्षों में यह प्रतियोगिता नहीं होती है क्योंकि ओलम्पिक स्वयं में ही एक विश्व स्तरीय प्रतियोगिता है। नीचे तालिका सभी मेजबान शहरों व देशों की सूची है। देश और शहरों के सामने की संख्या यह बताती है कि इतनी बार यहाँ ये प्रतियोगिताएँ आयोजित हो चुकी हैं। बीडब्ल्युएफ विश्व प्रतियोगिताओं आजतक सिर्फ २० देशों ने ही कम से कम एक पदक जीता है: एशिया के दस, यूरोप के आठ, उत्तरी अमेरिका में एक व ओसीनिया में एक। अफ्रीकी महाद्वीप के देशों ने आजतक कोई पदक नहीं जीता है। १८ वर्ष की उम्र में रत्चानोक इंथेनॉन प्रतियोगिता के इतिहास में एकल खिताब जीतने वाली सबसे कम उम्र की खिलाड़ी हैं। रत्चानोक जांग ह्ये-ओक से ३ महीनों से भी कम छोटी थी जब उन्होंने 1995 प्रतियोगिताओं के महिला युगल का खिताब जीता था। विभिन्न खिलाड़ीयों ने वैश्विक प्रतियोगिताओं में एक से ज्यादा श्रेणियों में स्वर्ण पदक जीते हैं, जैसे: १९७७ से २०११ तक, पदक अधिकतर पाँच मुख्य देशों चीन, कोरिया, डेनमार्क, इंडोनेशिया और मलेशिया के बीच में ही बंटते रहे। २००३ में यह संख्या बढकर ७ और २००५ में १० हो गयी जब पाँच अन्य देशों को भी कोई ना कोई पदक मिला। टोनी गुनावन ने पुरुष युगल में दो बार स्वर्ण पदक जीता है, २००१ में इंडोनेशिया के हलीम हर्यांतो और २००५ में अमेरिका के हॉवर्ड बॉक के साथ स्वर्ण जीतकर उन्होंने अमेरिका को प्रतियोगिता का पहला पदक दिलाया। २००५ के संस्करण में मिश्रित युगल श्रेणी में कुछ नए चेहरे देखने को मिले। इस श्रेणी में १९९७ से अभी तक सिर्फ चीनी व कोरियाई खिलाड़ियों की प्रभुद्धता थी। दो बार की विजेताओं किम डोंग-मून/रा क्युंग-मिन (कोरिया) के सेवानिवृत्ति के बाद, नोवा विदिआंतो/लिल्याना नात्सिर ने इंडोनेशिया के लिये १९८० के बाद पहला मिश्रित युगल स्वर्ण पदक जीता। नीचे सर्वाधिक सफल खिलाड़ियों की सूची है जिन्हें ३ या उससे अधिक स्वर्ण पदक मिल चुके हैं। पुए: पुरुष एकल; मए: महिला एकल; पुयु: पुरुष युगल; मयु: महिला युगल; मियु: मिश्रित युगल नीचे २०१३ के बाद से स्वर्ण पदक विजेता टीमों की सूची देशों व खेल की विभिन्न श्रेणियों के आधार पर दी गई है। १९७७ में इसकी शुरुवात के बाद से ही चीन की टीम विश्व प्रतियोगिताओं में सबसे सफल टीम रही है। मोटे अक्षरों का अर्थ समग्र विश्व प्रतियोगिता का विजेता है।
कुमार साहनी

कुमार साहनी (जन्म: ७ दिसंबर, १९४०) महत्वपूर्ण भारतीय फ़िल्म निर्देशक और पटकथा लेखक। कुमार को हिन्दी के समानान्तर सिनेमा का अगुआ माना जाता है। माया दर्पण (१९७२), तरंग (१९८४), ख़्याल गाथा (१९८९) और क़स्बा (१९९०) उनकी महत्वपूर्ण फ़िल्में मानी जाती हैं। उन्हें उनकी फ़िल्म माया दर्पण (१९७२) के लिए राष्ट्रीय पुरस्कार मिला। वो फ़िल्म एंड टेलिवीजन इंस्टिट्यूट ऑफ़ इंडिया में अध्यापन भी करते रहे हैं। साँचा:India-film-director-stub
आयरलैण्ड गणराज्य का इतिहास

स्वाधीनता मिलने से पूर्व आयरलैण्ड देश ब्रिटिश शासन के अधीन था। ३ मई १९२१ को इस देश का विभाजन हो गया और ६ दिसम्बर १९२२ को यह यू० के० से स्वतन्त्र होकर एक अलग राज्य के रूप में स्थापित्य हो गया। राज्य से इसे देश का दर्जा २९ दिसम्बर १९३७ को प्राप्त हुआ और सन १९४९ को यह देश पूर्ण रूप से रिपब्लिक ऑफ आयरलैंड के नाम से दुनिया के मानचित्र पर अंकित हो गया। सन १९४९ में यह देश ब्रिटेन से स्वतन्त्र तो हो गया परन्तु आर्थिक संसाधनों के अभाव में इसकी अर्थव्यवस्था उन्नति की ओर अग्रसर नहीं हो सकी। सन १९७३ में यह यूरोपीय संघ का सदस्य बना।
खेल और विकास में सबंध

अनुक्रम [छुपाएँ] 1 खेल और विकास में सबंध 2 परिचय 3 लाभ 4 निष्कर्ष खेल और विकास में सबंध[संपादित करें] परिचय[संपादित करें] खेल बच्चौं के विकास के लिये बाहुत हीं मह़तवपूर्ण होती है। बच्चे बहुत कुछ खेल-खेल में सिख जाते है। बच्चे का विकास खेल के द्वारा तब होती जब खेल बच्चे को खुशियाँ प्रदान कारती है। यदि बच्चे खेल खेलते समय खुशी महशुस नहीं करते हैं तो उस खेल से बच्चे का विकास नहीं होता है बल्कि इस तरह के खेल से बच्चे विकास पर गलत प्रभाव पड़ता है। खेल बच्चौं के मानसिक और शारिक विकास मे मदद करती है। खेल से बच्चोेैं का पूर्ण विकास तभी संभव होता जब बच्चे खेलते समय तनाव मुक्त हो। खेल दो प्रकार का होता है। घर के बाहर खेले जाने वाले खेल। घर के अंदर खेले जाने वाले खेल़। जो खेल घर के बाहार खेल जाते हैं उससे बच्चे के शारिक आैर मांनसिक विकास दोनो होता है परन्तु घर मे खेले जाने वाले खेल से केवल मानसिक विकास होता है। मेरे विचार से खेल किस भी प्रकार का हो बच्चे को खुशी प्रदान करे विकास निशिच्त है। लाभ [संपादित करें] खेल का बच्चौं के विकास में मह़त्वपूर्ण भुमिका होती है। खेल से बच्चौं के मौखिक-अमौखिक विकास होता है। खेल बच्चौं के शारिक और मानसिक विकास मदद करती। खेल से बच्चे एक-दुसरे के भावना को समझते और एक-दुसरे का आदर करने के लिये सिखते हैं। खेल से बच्चे एक-दुसरे से मिल-जुल कर रहना सिखते हैं। खेल बच्चे के समाजिक विकास मे मदद करती। खेल बच्चे के आर्थिक विकास मे भी मदद करती है, क्योंकि कभि-कभि खेल आर्थिक आमदनी का माध्यम बन जाता है। खेल के माध्यम से बड़ें को भी बच्चे के रुची बारे में जानकारी मिलती है। खेल बच्चौ़ को अनुशासित बानाने में मदद करती है। खेल से भाईचारा का भावना उत्पन्न होती है। खेल बच्चे को एकाग्रता प्रदान करता है। निष्कर्ष[संपादित करें] इस ‎लेख का सारंश यह है कि बच्चे के पूर्ण विकास के लिय खेल का मह़त्वपूर्ण योगदान है। खेल से बच्चे का शारिक, मानसिक एवं समाजिक विकास होता है। इसलिए बच्चौं को खेलना का भरपुर मौका देना चाहिये परन्तु इस बात का ध्यान अवश्य रखना चाहिये कि बच्चे खेल में खुशि महसुस कर रहें या नहीं। यदि खेल बच्चे को खुशि प्रदान करता है तभि बच्चे का पूर्ण विकास ( शारिक और मानसिक) हो पाता है। माता-पिता को अवश्य ध्यान देना चहाये कि खेल अर्थपूर्ण हो और बच्चे के हित के लिये हो। ऊपर जायें ↑ L., Vygotsky (1978). The Role of Play in Development. अभिगमन तिथि: 24 सितंबर 2015. ऊपर जायें ↑ "Why is play important?". अभिगमन तिथि: 24 सितंबर 2015. ऊपर जायें ↑ Isenberg, J.P.. "Why is Play Important? Social and Emotional Development, Physical Development, Creative Development". अभिगमन तिथि: 24 सितंबर 2015.
पुरुष एवं नागरिक अधिकार घोषणापत्र

पुरुष एवं नागरिक अधिकार घोषणापत्र (फ्रेंच: La Déclaration des droits de l'Homme et du citoyen: La Déclaration des droits de l'Homme et du citoyen) फ्रांसीसी क्रांति के सबसे महत्वपूर्ण कागजात में से एक है। इस पत्र में धर्म की स्वतंत्रता, अभिव्यक्ति की स्वतंत्रता, विधानसभा की स्वतंत्रता और शक्तियों के विभाजन के रूप में अधिकार, की सूचि की व्याख्या करते हैं। सभी पुरुषों को ये अधिकार है। यह सभी लोगो के लिए भी कुछ अधिकारों के बारे में व्याख्या करता है। इस पत्र में कुछ प्राकृतिक अधिकारों के विचारों का उपयोग कर लिखा गया था, ये अधिकारों के सभी पुरुषों के लिए रहे हैं: वे हर समय और स्थानों में मान्य माना जाता है। वे मानव स्वभाव का अधिकार होने के लिए कहा जाता है। घोषणा के अंतिम विचार को नेशनल असेंबली (Assemblée nationale constituante) द्वारा 26 अगस्त 1789 को स्वीकार कर लिया गया। यह लोगो के संविधान लिखने से पहले करने वाली पहली महत्वपूर्ण बात थी। इन कागजात ने न केवल पुरुषों के लिए बल्कि पुरे फ्रांस के लोगो के लिए बिना किसी अपवाद के उनके बुनियादी अधिकारों की व्याख्या की, लेकिन इस अधिकार ने महिलाओं की भूमिका के बारे में कुछ नहीं कहा। इसने दासत्व के बारे में भी कुछ नहीं कहा।
जी-4 देश

जापान, जर्मनी, ब्राजील और भारत ने मिलकर जी-4 (G4) नामक समूह बनाया है। ये देश संयुक्त राष्ट्र सुरक्षा परिषद के स्थायी सदस्यता के लिये एक-दूसरे का समर्थन करते हैं।
ऐस्ट्रोसैट

ऐस्ट्रोसैट (Astrosat) खगोलीय शोध को समर्पित भारत की पहली वेधशाला है। इसका प्रक्षेपण 28 सितम्बर 2015 को सोमवार सुबह दस बजे आंध्र प्रदेश के श्रीहरिकोटा से पीएसएलवी द्वारा किया गया। यह सुदूरवर्ती खगोलीय पिंडों के अध्ययन को समर्पित भारत का पहला उपग्रह है। यह एक ही समय में पराबैगनी, ऑप्टिकल, निम्न औ्र उच्च उर्जा एक्स रे वेवबैंड में ब्रह्मांड की निगरानी में सक्षम है। इसमें पांच उपकरण अल्ट्रावायलेट इमेजिंग टेलीस्कोप, लार्ज एरिया एक्स रे प्रपोशनल काउंटर, सॉफ्ट एक्स रे टेलीस्कोप, कैडमियम जिंक टेल्यूराइड इमेजर और स्कैनिंग स्काई मॉनीटर लगे हैं। इसका भार 1513 किलोग्राम है और इसे पृथ्वी की निचली कक्षा में 650 किमी की ऊंचाई पर स्थापित किया जाएगा। इसकी निगरानी ऑपरेशंस कॉम्पलैक्स (मॉक्स) इकाई द्वारा किया जाएगा। 1996 में छोड़े गये भारतीय एक्स-रे खगोलविज्ञान प्रयोग (IXAE) की सफलता से उत्साहित भारतीय अंतरिक्ष अनुसंधान संगठन ने सन 2004 में ऐस्ट्रोसेट परियोजना को स्वीकृति दी थी।२८ सितंबर, २०१५, सोमवार को सुबह दस बजे आंध्र प्रदेश के श्रीहरिकोटा से इसे प्रक्षेपित किया गया। बाद में इसे पीएसएलवी-सी30 रॉकेट के ज़रिए पृथ्वी की निचली कक्षा में स्थापित किया जाएगा।  ऐस्ट्रोसैट में एक पराबैंगनी दूरदर्शी (ultraviolet telescope) तथा चार एक्स-रे दूरदर्शी सुसज्जित हैं।
विकिरण मापी ग्रहण

विकिरण मापी ग्रहण या रेडिओ ऑकल्टेशन Radio occultation (RO) एक सुदूर संवेदन तकनीक है जिसका इस्तेमाल किसी ग्रह के वायुमंडल या किसी ग्रह के बाहरी छल्लों (जैसे शनि ग्रह के छल्ले) के भौतिक व रासायनिक विशेषताओं को मापने के लिए किया जाता है। वायुमंडलीय रेडिओ ग्रहण किसी ग्रह के वायुमंडल से गुजर रहे या वायुमंडलीय अवरोध (ग्रहण) की वजह से विकिरण के रास्ते में हुए परिवर्तन के मापे जाने पर निर्भर करता है। जब विद्युतचुंबकीय विकिरण किसी वायुमण्डल से गुजरता है तो उसमें अपवर्तन होता है। इस अपवर्तन की मात्रा किरण के मार्ग के साक्षेप अपवर्तनीय झुकाव (gradient of refractivity) पर निर्भर करती है और यह अपवर्तनीय झुकाव माध्यम (यहाँ वायुमंडल) के घनत्व पर निर्भर करता है। यह प्रभाव तब सबसे ज्यादा होता है जब विकिरण को वायुमंडल की परिधि पर चलते हुए लंबा घुमावदार मार्ग तय करना पड़ता है। सीधे नीचे आने की बजाए ऐसे आने पर धरती तक आते आते उसे वायुमंडल की कई सारी परतों से गुजरना पड़ता है इसलिये उसमें अपवर्तन यानि रिफ़्रैक्शन भी ज्यादा होता है। विकिरण मापी आवृतियों के झुकाव का कोण सीधे पता नहीं किया जा सकता लेकिन इस झुकाव की मात्रा विकिरण के स्रोत और प्राप्तकर्ता के ज्यामितिय आंकणों के पता रहने पर उसके डॉप्लर विस्थापन के द्वारा की जा सकती है। अपवर्तन के झुकाव कोण से संबंध स्थापित करने वाले सूत्र पर एबल परिवर्तन लगाकर अपवर्तन सूचकांक से झुकाव का संबंध स्थापित किया जा सकता है। मौसम विज्ञान की गणनाओं में विकिरण मापी ग्रहण के आँकणों का प्रयोग करके आयनमंडल से नीचे के निष्पक्ष वायुमंडल के तापमान, वायुमंडलीय दाब, पानी व विभिन्न गैसों की मात्रा इत्यादि का पता लगाया जाता है। इस तकनीक का इस्तेमाल करने वाले उपग्रहों के कुछ महत्वपूर्ण वर्तमान मिशन हैं- पुराने मिशनों के लिए देखें What Links Here (अंग्रेज़ी में)
एलेक्सा

एलेक्सा नाम इस सभी लेखों से जुड़ा है।
गूगल गॉगल्स

गूगल गॉगल्स गूगल द्वारा विकसित एक छवि पहचान मोबाइल एप्लिकेशन (image recognition mobile app) है। यह हाथ में उपकरणों के द्वारा लिए गए चित्रों पर आधारित खोजों के लिए इस्तेमाल किया जाता है। उदाहरण के लिए, एक प्रसिद्ध ऐतिहासिक स्थल की तस्वीर ले कर उसके बारे में जानकारी हासिल करना, या उत्पाद के बारे में जानकारी के लिए उत्पाद का बारकोड खोजों की एक तस्वीर लेकर। गूगल गॉगल्स मोबाइल उपकरणों के लिए गूगल के एंड्रॉयड ऑपरेटिंग सिस्टम पर उपयोग के लिए विकसित किया गया था। जब गूगल अन्य प्लेटफार्मों पर चलने के लिए सॉफ्टवेयर सक्षम करने के लिए अपनी योजनाओं की घोषणा की, तब तक यह शुरू में केवल एंड्रॉयड फोन के एक बीटा संस्करण के लिए उपलब्ध था, गूगल अन्य प्लेटफार्मों, विशेष रूप से आईफ़ोन और ब्लैकबेरी उपकरणों पर चलाने के लिए सॉफ्टवेयर सक्षम करने के लिए अपनी योजनाओं की घोषणा की। 5 अक्टूबर 2010 को, गूगल ने घोषणा की कि गूगल गॉगल्स iPhone और iPad के उपकरणों आईओएस 4.0 पर की उपलब्धता है। मई 2014 में गूगल मोबाइल को iOS के लिए अपडेट किया, जिसमे "लोग इस सुविधा का स्पष्ट रूप से उपयोग नहीं कर पा रहे थे" जिस कारण गूगल ने इस सुविधा को हटा दिया (iOS के लिए)। यह प्रणाली उपयोगकर्ताओं को एक टेक्स्ट आधारित खोज की जरूरत के बिना, विभिन्न लेबल या स्थलों की पहचान कर सकता है, और इस तरह के आइटम के बारे में सीखने के लिए अनुमति देता है। यह प्रणाली छपे हुए टेक्स्ट को पहचान भी लेती है और एक टेक्स्ट स्निपेट का उत्पादन करने के लिए ऑप्टिकल कैरेक्टर पहचान का उपयोग किया जाता है, और कुछ मामलो में यह कुछ टेक्स्ट को अन्य भाषा में भी अनुवाद कर देत है।
प्रज्ञान

ज्ञान, अनुभव, समझदारी, सहज बुद्धि और अन्तर्दृष्टि का उपयोग करते हुए सोचने और कार्य करने की क्षमता प्रज्ञान (विजडम) कहलाती है।
माझगांव डॉक शिपबिल्डर्स लिमिटेड

माझगाव डॉक शिपबिल्डर्स लिमिटेड भारत का अग्रणी शिपयार्ड है।इसका मुख्य कार्य मुंबई एवं न्हावा यार्ड में उपलब्ध सुविधाओं के आधार पर पनडुब्बियों एवं युद्धपोत का निर्माण करना है। माझगाव डॉक शिपबिल्डर्स लिमिटेड, मुंबई, एक आईएसओ ९००० : २००८ कंपनी है जो भारत में एक अग्रणी जहाज निर्माण एवं प्रतितट संरचना यार्ड है। यार्ड की स्थापना १८वीं शताब्दी में की गई थी। विषम दो सौ घटनावूर्ण वर्षो के बाद गुणवत्तापूर्ण कार्यो के लिए प्रसिद्धि अर्जित किया है और नौवहन विश्व के लिए सामान्य कुशल एवं संसाधनपूर्ण सेवा की परम्परा स्थापित किया है तथा भारतीय नौसेना, तट रक्षक एवं तेल एवं प्राकृतिक गैस आयोग के लिए विशेष कार्य किया है। अपने इतिहास में, विभिन्न स्वामियों जैसे पी एंड ओ लाईन्स और ब्रिटिश इंडिया स्टीम नेवीगेशन कम्पनी से गुजरते हुए १९३४ में वह पब्लिक लिमिटेड कम्पनी के रूप में समाहित की गई। १९६० में भारत सरकार द्वारा इसका अधिग्रहण करने के पश्चात माझगांव डॉक तेजी से बढ़ते हुए भारत में युद्धपोत निर्माण, परिस्कृत युद्धपोत भारतीय नौसेना, तथा ओएनजीसी के लिए प्रतितट संरचना का उत्पादन करते हुए मुख्य युद्धपोत निर्माण यार्ड बना। यह एक छोटी ईकाई से, छोटी पोत मरम्मत कम्पनी बनी, उत्पादन में महत्वपूर्ण बढ़ोतरी के साथ, आधुनिक प्रौद्योगिकी का उपयोग करते हुए परिष्कृत उत्पादों से एक बहु ईकाई और बहु उत्पाद कम्पनी बनी। कम्पनी के वर्तमान पोर्टफोलियों का रुपांकन विस्तार देशी तथा विदेशी दोनों ग्राहकों के लिए विस्तृत उत्पाद प्रस्तुत करता है।
डोरा द एक्सप्लोरर

डोरा द एक्सप्लोरर (हिन्दी अनुवाद : डोरा एक खोजकर्ता) अमेरिकी एनिमेटेड शैक्षिक धारावाहिक है। जिसका निर्माण चिरिस गिफ़्फ़ोर्ड, वालेरी वाल्श और एरिक वेनर ने किया है। यह धारावाहिक वर्ष 2000 से प्रतिदिन देने लगा था। यह सीबीएस पर सितम्बर 2006 तक चला था। यह अंग्रेज़ी भाषा में बनी लेकिन हिन्दी और अनेक भाषाओं में अनुवादित की गई है। यह कई भाषाओं में अनुवाद हुआ है। जिसमें हिन्दी भी एक भाषा है। लेकिन हिन्दी संस्करण में भी डोरा केवल अंग्रेज़ी का ही ज्ञान देती है। अर्थात केवल अंग्रेज़ी के अक्षरों और संख्याओं को ही दिखाती है।
उदरीय श्वसन

गभीर श्वसन या उदरीय श्वसन (abdominal breathing या Diaphragmatic breathing या belly breathing या deep breathing) उस श्वसन को कहते हैं जो डायाफ्राम को संकुचित करके किया जाता है। इस प्रकार के श्वसन में फेफड़ों में हवा घुसती है तथा पेट फैलता है।
स्तुति नारायण कक्कड़

स्तुति नारायण कक्कड़ वर्ष 1978 बैच के भारतीय प्रशासनिक अधिकारी हैं। वर्तमान में वे राष्ट्रीय बाल अधिकार संरक्षण आयोग की अध्यक्ष हैं। इसके पूर्व वे सामाजिक न्याय एवं आधिकारिता मंत्रालय के निःशक्तता मामलों के विभाग की सचिव रही हैं।
भारती भवन

भारती भवन एक शैक्षणिक प्रकाशन संस्थान है जिसकी शुरुआत पटना में सन् १९४३ में हुई थी। इस समूह ने विद्यालयों और प्रतियोगिताओं के लिए कई पुस्तकें छापी हैं। आज इसके कार्यालय पटना के अलावे दिल्ली, राँची, बेंगलुरु जैसी जगहों पर हैं। प्रसिद्ध प्रोफ़ेसर एच सी वर्मा की 'कॉन्सेप्ट्स ऑफ फिजिक्स' इस प्रकाशन की सबसे प्रसिद्ध पुस्तकों में से एक है। इनकी पुस्कें अंग्रेज़ी और हिन्दी में होती हैं। पंडित तोताराम सनाढ्य की पुस्तक फिजी द्वीप में मेरे इक्कीश वर्ष भारती भवन द्वारा प्रकाशित कराकर भवन की ख्याति को बढाया। जिनका जन्म 1876 में हिरनगाँव फ़िरोज़ाबाद में हुआ था।
रणबीर दण्ड संहिता

श्रोत - द हिन्दू यह दंड संहिता जम्मू-कश्मीर में ब्रिटीश काल के समय से थी, अर्थात् तब से, जब जम्मू कश्मीर एक स्वतंत्र रियासत था। इसका कार्यान्वयन १९३२ में हुआ था। इस प्रक्रिया को तब अवगत कराया गया था जब यहाँ डोगरा राजवंश का शासन था और महाराज रणबीर सिंह शासक थे। रणबीर आचार संहिता आईपीसी के पदों के आधार पर ही बनाया गया है जिसे थॉमस बैबिंटन मैकाॅले ने रचित किया था। 5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद अब इसे हटा दिया गया। भारत का संविधान जो जम्मू-कश्मीर को छोड़कर शेष भारत पर लागू था, वह लागू हो गया। साथ ही इस विधेयक के संसद में पारित होने के बाद जम्मू और कश्मीर को द्विभाजित कर लद्दाख के साथ एक अलग केंद्र शासित प्रदेश बना दिया गया था। इस प्रकार रणबीर दंड संहिता भंग कर दी गई और इस क्षेत्र पर भारतीय दंड संहिता लागू हो गई।
बीडब्ल्युएफ सुपर सीरीज़ मास्टर्स फाइनल्स

बीडब्ल्युएफ सुपर सीरीज़ फाइनल्स एक वार्षिक बैडमिंटन प्रतियोगिता है जो कि साल के अंत में खेली जाती है। इसमें उस वर्ष के सभी १२ बीडब्ल्युएफ सुपर सीरीज़ मुकाबलों से अर्जित सर्वाधिक अंकों के आधार पर शीर्ष खिलाड़ी हिस्सा लेते हैं और कम से कम $500,000 की पुरस्कार राशि के लिये खेलते हैं। सुपर सीरीज़ फाइनल्स प्रायोजन की कमी की वजह से 2007 में बंद कर दी गयी थी। 2008 की प्रतियोगिता जो उस समय बीडब्ल्युएफ सुपर सीरीज़ मास्टर्स फाइनल्स 2008 - के नाम से जानी गयी थी इस श्रृंखला की पहली प्रतियोगिता थी और साबाह मलेशिया के कोटा किनाबालु में दिसम्बर 18 से दिसम्बर 21, 2008 तक आयोजित की गयी थी।  सुपर सीरीज़ वरीयता अंकों के आधार पर सिर्फ़ शीर्ष ८ खिलाड़ी या जोड़े मास्टर्स फ़ाइनल्स में खेलते हैं। हालाँकि हर सदस्य परिसंघ से सिर्फ दो खिलाड़ी ही हिस्सा ले सकते हैं। यह ८ खिलाड़ी ४-४ के दो समूहों में विभाजित किये जाते हैं और शीर्ष २ सेमी फ़ाइनल में पहुँचते हैं।  2014 में कुल पुरस्कार राशि १० लाख डॉलर हो गयी थी। विश्व बैडमिंटन प्रतियोगिताएँ
सार्वभौमिक स्वर्ण बांड योजना

भारत सरकार ने सार्वभौमिक स्वर्ण बांड (एसजीबी / Sovereign Gold Bond) योजना की घोषणा केंद्रीय बजट 2015-16 में की थी जिसे अब स्वीकर कर लिया गया है। इस योजना से सोने की मांग में कमी आएगी और प्रतिवर्ष 300 टन सोने की छड़ें और सिक्कों की खरीदारी के लिए किए जाने वाले निवेश को स्वर्ण बांड में लगाया जा सकेगा। भारत में सोने की मांग अधिकतर आयात द्वारा पूरी की जाती है। इस योजना से देश के चालू खाते के घाटे को सीमित करने में मदद मिलेगी। एसजीबी को 2015-16 और उसके आगे की अवधि के लिए सरकार के बाजार उधार कार्यक्रम के दायरे में जारी किया जाएगा। वित्त मंत्रालय से सलाह के बाद जारी करने की वास्तविक मात्रा भारतीय रिजर्व बैंक तय करेगा। सोने की कीमतों में बदलाव संबंधी जोखिम को स्वर्ण भंडार निधि द्वारा वहन किया जाएगा। इससे सरकार को ऋण लागत में कमी लाने का लाभ होगा जिसे स्वर्ण भंडार निधि में हस्तांतरित किया जाएगा। सॉवरेन गोल्ड बॉन्ड स्कीम 2023-24 की दूसरी सीरीज 11 सितंबर को सब्सक्रिप्शन के लिए खुलेगी। आप 15 सितंबर तक इसमें निवेश कर सकते हैं Archived 2023-11-19 at the वेबैक मशीन.
समचतुर्भुज

𝑝𝑞2 (half the product of the diagonals) समचतुर्भुज (अंग्रेज़ी: Rhombus अथवा equilateral quadrilateral) चार समान भुजाओं वाली एक समतल आकृति है। ऐसा समचतुर्भुज जिसके सभी कोण ९० अंश के हों, वर्ग होता है। Area = 1/2×d•1×d•2 Parameter=4xa=4x(भुजा)
मुहम्मद अली शाह

मुहम्मद अली शाह (जन्म: २३ सितम्बर, १९७९)मेजर मोहोम्मद अली शाह के रूप मे भी जाने वाले फिल्म अभिनेता और एक सामाजिक कार्यकर्ता. वह अलीगढ़ मुस्लिम यूनिवर्सिटी अलीगढ़ के कुलपति श्री ज़मीरुद्दीन शाह के पुत्र हैं एवं भारतीय बहुप्रशंषित अभिनेता नसीरुद्दीन शाह के भतीजे हैं।  शाह के पूर्वज सरधना के नवाब थे। उन्होंने अपनी स्कूली शिक्षा लॉरेंस स्कूल से ली। वह पुणे की फर्गुस्सन कॉलेज से स्नातक हुए। उन्होंने अपनी स्कूली शिक्षा लौरेंस स्कुल से ली। वह फेर्गुस्सन कॉलेज से स्नातक हुए। उन्होंने अपने खुद के जेब के खर्चे मात्र १८ वर्ष की ही अवस्था से पार्ट टाइम जॉब के जरिये कमाना शुरू किये। स्नातक होने के बाद शाह एक वर्ष के लिए दिल्ली आ गए जहाँ उन्होंने थिएटर प्रारंभ किया। शाह शार्ट सर्विस कमीसन में शामिल हो गए। वह चेन्नई की ऑफिसर्स ट्रेनिंग अकादमी में प्रशिक्षित हुए। आर्मी के बाद शाह मैनेजमेंट की पढाई करने इंडियन इंस्टिट्यूट ऑफ़ मैनेजमेंट कलकत्ता चले गए। २०१३ में शाह मुंबई में आ गए और भारतीय फिल्म इंडस्ट्री में हाथ आजमाना शुरू किया। उन्होंने श्रीराम राघवन की सैफ अली खान अभिनीत फिल्म एजेंट विनोद में तथा विशाल भरद्वाज निर्देशित शाहिद कपूर अभिनीत फिल्म हैदर में कार्य किया। हाल ही में उन्होंने नेशनल अवार्ड विनर तिग्मांशु धुलिया की फिल्म यारा के लिए शूटिंग पूर्ण की है। शाह ने शार्ट फिल्म 'द रुफ्फियन' में मुख्या किरदार निभाया, जिस फिल्म ने कई अवार्ड अपने नाम किये।
गोरिल्ला काँच

गोरिल्ला ग्लास (Gorilla Glass) कॉर्निंग कंपनी के द्वारा तैयार किया गया एक काँच है जो तीखे रगड़ के प्रति अपने प्रतिरोध के लिये जाना जाता है। इसकी वजह से इसको कई स्मार्टफ़ोन (जैसे नेक्सस 5) में इस्तेमाल किया जात है। इसको बनाने में अल्युमिनियम ऑक्साईड तथा पोटाशियम लवण का इस्तेमाल किया जाता है जो इसको बाँकी ग्लासों से अलग बनाते हैं।
महाराणा प्रताप सागर

हिमाचल प्रदेश के कांगड़ा जिले के शिवालिक पहाड़ियों के आर्द्र भूमि पर ब्यास नदी पर बाँध बनाकर एक जलाशय का निर्माण किया गया है जिसे महाराणा प्रताप सागर नाम दिया गया है। इसे पौंग जलाशय या पौंग बांध के नाम से भी जाना जाता है। यह बाँध 1975 में बनाया गया था। महाराणा प्रताप के सम्मान में नामित यह जलाशय या झील (1572–1597) एक प्रसिद्ध वन्यजीव अभयारण्य है और रामसर सम्मेलन द्वारा भारत में घोषित 85 अंतरराष्ट्रीय आर्द्रभूमि साइटों में से एक है। जलाशय 24,529 हेक्टेयर (60,610 एकड़) के एक क्षेत्र तक फैला हुआ है, और झीलों का भाग 15,662 हेक्टेयर (38,700 एकड़) है। पौंग जलाशय और गोविन्दसागर जलाशय हिमाचल प्रदेश में हिमालय की तलहटी में दो सबसे महत्वपूर्ण मछली वाले जलाशय हैं। इन जलाशयों में हिमालय राज्यों के भीतर मछली के प्रमुख स्रोत हैं। परियोजना के लिए निकटतम रेलवे स्टेशनों मुकेरियां, 30 किलोमीटर (18.6 मील) की दूरी पर, और पठानकोट, 58 किलोमीटर (19.9 मील) की दूरी पर। नगरोटा सुरियां और जवाली, जलाशय की परिधि पर स्थित है, जोकि एक संकीर्ण गेज रेलवे लाइन से जुड़े हुए हैं, कांगड़ा रेलवे लाइन पर, जोकि पठानकोट से जोगिन्द्रनगर को जोड़ता है। जलाशय हिमाचल प्रदेश और पंजाब के प्रमुख शहरों के लिए सड़कों के अच्छे नेटवर्क से जुड़ा हुआ है।  मुख्य शहरों से दूरी चंडीगढ़ और अमृतसर के हवाई अड्डे जोकि एक दूसरे से दूर है के अलावा, जलाशय से सबसे पास पठानकोट और गग्गल हवाई है। महाराणा प्रताप झील से भरमार की दूरी 12 km है। जलाशय बीहड़ धौलाधार पर्वत श्रृंखला, सिन्धु-गंगा के मैदान इलाकों के उत्तरी किनारे पर हिमालय की सबसे कम तलहटी, और पहाड़ी नदियों की घाटियों के काटने के माध्यम से घिरा है। ब्यास नदी, जिस पर पौंग बांध स्थित है, सिन्धु नदी की पांच प्रमुख नदियों में से एक है। नदी रोहतांग दर्रे के पास ब्यास कुंड से बहती, ऊपरी हिमालय में, और आम तौर पर उत्तर-दक्षिण दिशा में लार्गी तक बहती है, जहाँ पर यह समकोण में तेजी से बदल जाती है और पोंग बांध के ऊपर पश्चिमी दिशा में बहती है।नदी पौंग बांध के लिए स्रोत से लगभग 116 किलोमीटर (72 मील) की कुल लंबाई में बहती है। जलाशय नालियां 12,561 वर्ग किलोमीटर (4,850 वर्ग मील) के क्षेत्र को जलग्रहण करती है, जिसमें से स्थायी रूप से बर्फ जलग्रहण 780 वर्ग किलोमीटर है (301 वर्ग मील)। बर्फ और ग्लेशियर के पिघलने के अलावा, जुलाई और सितंबर के बीच मानसून वर्षा जलाशय में पानी की आपूर्ति का एक प्रमुख स्रोत है। गर्म और आर्द्र जलवायु के साथ, 40 डिग्री (104 °F) सेल्सियस के अधिकतम तापमान में, परियोजना क्षेत्र गर्म मौसम का अनुभव करता है। सर्दियों में काफी ठंड रहती है और ज्यादातर सूख रहे हैं। बांध बाढ़ के प्रवाह के लिए सोखने के रूप में कार्य करता है, और जलाशय विनियमन मानसून के मौसम के दौरान दिनचर्या बाढ़ से उच्च भूमि क्षेत्रों के आसपास की बाढ़ से बचाता है। The reservoir stretch is 42 km long (26 mi) with a maximum width of 19 km (11.8 mi), and with a mean depth of 35.7 m (117 ft). While the surface water temperature varies between 22.2–25.1 °C (72.0–77.2 °F), the incoming river water has a temperature range of 6–26 °C (42.8–78.8 °F)
उन्नत भारत अभियान

गुजरात विधान सभा चुनाव2002 • 2007 • 2012 जनमत सर्वेक्षण भारत के प्रधान मंत्रीलोक सभा चुनाव, 2014 • शपथग्रहण • भारतीय आम चुनाव, 2019 • दूसरा शपथ ग्रहण वैश्विक योगदान भारत --- उन्नत भारत अभियान मानव संसाधन मंत्रालय, भारत सरकार द्वारा एक कार्यक्रम है, जिसे ग्रामीण क्षेत्रों के लिए बनाया गया है। इस कार्यक्रम को आईआईटी, एनआईटी आदि के साथ मिल कर बनाया गया है।
सांसद आदर्श ग्राम योजना

गुजरात विधान सभा चुनाव2002 • 2007 • 2012 जनमत सर्वेक्षण भारत के प्रधान मंत्रीलोक सभा चुनाव, 2014 • शपथग्रहण • भारतीय आम चुनाव, 2019 • दूसरा शपथ ग्रहण वैश्विक योगदान भारत --- सांसद आदर्श ग्राम योजना गाँँवों के निर्माण और विकास हेतु कार्यक्रम है। जिसका मुख्य लक्ष्य ग्रामीण इलाकों में विकास करना है। इस कार्यक्रम का शुभारम्भ (शुभारंभ) भारत के प्रधानमंत्री, नरेन्द्र मोदी जी ने जयप्रकाश नारायण के जन्म दिन 11 अक्टूबर 2014 को शुरू किया। सांसद आदर्श ग्राम योजना के तहत गाँँवों में विकास और बुनियादी ढाँचे रखने हेतु सभी राजनीतिक दलों के सांसद को इस योजना के तहत गाँव को गोद लेना है और 2016 तक उसे आदर्श गाँव बनाना है।